Hatimu Sedingin Salju

Hatimu Sedingin Salju ialah sebuah siri drama televisyen Malaysia 2021 arahan Bahri Uma Bajuri, dibintangi oleh Hisyam Hamid, Aprena Manrose dan Hafeez Mikail. Siri ini memulakan tayangan perdana di Slot Akasia, TV3 bermula 24 Jun 2021 menggantikan Masih Ada Rindu.

 Sinopsis 
Mengisahkan tentang Arman (Hisyam Hamid) sanggup korbankan cintanya terhadap Rania (Aprena Manrose) selepas mengetahui rakan baiknya, Haikal (Fadlan Hazim) menaruh harapan kepada wanita itu. Sejak daripada itu, Arman hanya mampu memendamkan perasaannya sehingga pada satu tahap dia sudah berputus asa untuk bercinta lebih-lebih lagi apabila mengetahui Rania dan Haikal sudah bertunang.

Arman kemudian mula menyibukkan dirinya dengan mengurus syarikat yang diwarisi daripada bapanya, Datuk Jamal. Hal ini membuatkan Datuk Jamal (Mustafa Kamal) dan isterinya, Datin Mimi (Maria Farida) bimbang dengan kehidupan peribadi anak lelaki mereka itu yang sudah mencecah usia 33 tahun tapi masih belum fikirkan soal cinta kerana sibuk bekerja.

Pada suatu hari, Datin Mimi, Datuk Jamal dan adik Arman iaitu Nabil (Hafeez Mikail) mulakan ‘plan’ untuk mempertemukan Arman dengan bakal isterinya. Untuk menyempurnakan rancangan tersebut, Nabil telah memujuk Arman menemaninya bercuti ke sebuah resort di Langkawi. Di sana, Arman tidak sangka dia akan bertemu semula dengan Rania iaitu wanita yang pernah dicintainya pada suatu ketika dahulu.

Arman dan Rania mula rapat dan siapa sangka, dalam diam sebenarnya Nabil telah menaruh hati kepada Rania. Sejak itu, hubungan Arman dan Nabil mula dingin. Malah pelbagai dugaan dan rintangan yang datang dalam kehidupan Arman, Nabil dan Rania.

Adakah Arman akan korbankan cintanya sekali lagi ataupun Nabil yang akan beralah? Siapakah yang berjaya memiliki hati Rania? Mampukah mereka hidup dalam satu keluarga yang aman dan harmoni?

 Pelakon 

 Pelakon utama 
 Hisyam Hamid sebagai Arman
 Aprena Manrose sebagai Rania 
 Hafeez Mikail sebagai Nabil

 Pelakon undangan / Pelakon pembantu 
 Fadlan Hazim sebagai Haikal
 Bella Dowanna sebagai Syena 
 Mustapha Kamal sebagai Datuk Jamal
 Zila Bakarin sebagai Puan Noraini
 Maria Farida sebagai Datin Mimi
 Rahim Jailani sebagai Tuan Mahfuz
 Scha Elinnea sebagai Melissa
 Zaefrul Nordin sebagai Datuk Hisyam
 Aleza Shadan sebagai Datin Afifa
 Khaty Azian sebagai Normala
 Acong Sweetchild sebagai Hisham
 Idzham Ismail sebagai Huzair
 Mathni Razak sebagai Rizki
 Ziema Din sebagai Sarah 
 Malek Mccrone sebagai Rafiq
 Nizam Kama sebagai Arman 
 Liza Semron sebagai Mira

 Penerbitan 
Penggambaran drama ini dijalankan dalam tempoh tiga bulan pada 2020. Menurut pengarah Bahri Uma, penggambaran Hatimu Sedingin Salju mengambil masa yang panjang untuk disiapkan kerana sering tergendala beberapa kali berikutan perlaksanaan Perintah Kawalan Pergerakan (PKP).

 Rujukan 

 Pautan luar 
 Hatimu Sedingin Salju di iQIYI

Kategori:Drama Melayu 2021
Kategori:Rancangan TV3